text: Lasse Boesen hjem til Kolding
  05 januar 2011 kl. 11.21
  Lasse Boesen vender til sommer hjem til Kolding for at spille i den danske liga for Kolding IF, skriver Ekstra Bladet.
  Dern 31-årige Lasse Boesen spiller nu for Flensburg/Handewitt. Han har tidligere har spillet for den tyske klub Lemgo og den spanske storklub Portland San Antonio. Men Kolding er barndomsklubben,  hvor faderen Jens Boesen er direktør. Bopælen er i forvejen et parcelhus i Kolding, og det har heller ikke gjort valget sværere, at familiens ældste, 6-årige Pelle, skal begynde i skole til sommer.
  Til Ekstra Bladet siger han:
  ? Men jeg har ikke forhandlet noget som helst på plads, og der er langtfra skrevet papirer under ? men jeg kan sige så meget, at beslutningen er truffet med hjertet, og så må folk jo selv gætte sig frem til, hvad den går ud på, siger han med et drilsk smil efter landsholdets tirsdagstræning i Silkeborg Hallerne.
  